ছাত্র ইসলামী আন্দোলনের ভাইদের মৌলিকভাবে দু’টি কাজ (১) নিজেকে সৎ, যোগ্য ও দক্ষ ও দেশপ্রেমিক হিসেবে গড়ে তোলা (২) ছাত্রদের মাঝে ইসলামের দাওয়াত পৌঁছিয়ে দেয়া। এ দু’টি কাজই সমাজ পরিবর্তনের জন্য অত্যন্ত গুরুত্বপূর্ণ। সংগঠন হলো এর চালিকাশক্তি। এর ব্যাপ্তি বাড়াতে হলে মজবুত সংগঠন ও দক্ষ সংগঠকের কোন বিকল্প নেই। যারা সংগঠক হিসেবে ছাত্রজীবনে দক্ষতা অর্জন করবে তারা বাস্তব জীবনেও এর সুফল পাবে। বিশেষ করে সংগঠনের মিশন ও ভিশন বাস্তবায়ন করাই সংগঠকদের মূল কাজ। এ জন্য সংগঠকদেরকে পরিকল্পনা গ্রহণ করতে হয়। পরিকল্পনা গ্রহণের সময় সংগঠনের শক্তি সামর্থ্যরে প্রতি দৃষ্টি রাখতে হয়। আবার প্রতিকূল পরিবেশ ও অর্থনৈতিক সমস্যার কারণে সংগঠনের মূল কাজ বন্ধ রাখাও সমীচীন নয়। পরিকল্পনা গ্রহণ ও এর তদারকি অত্যন্ত গুরুত্বপূর্ণ বিষয়। শুধুমাত্র সুষ্ঠু পরিকল্পনা ও সঠিক ব্যবস্থাপনায় অনেক কিছুই করা সম্ভব। আবার অপরিপক্ব পরিকল্পনা বা পরিকল্পনাহীনতা ও সুষ্ঠু ব্যবস্থাপনার অভাবে অনেক সম্ভাবনা অঙ্কুরেই নষ্ট হয়ে যায়। এসব কিছু ময়দানে হাতে কলমে শিক্ষা প্রদান ও যোগ্য সংগঠকদের অনুসরণের মাধ্যমে কর্মীবাহিনীকে সংগঠন পরিচালনায় প্রশিক্ষিত করে তোলে। একজন সংগঠক নির্দিষ্ট উদ্দেশ্যকে সামনে রেখে নির্দিষ্ট ব্যক্তিদেরকে সহজেই সংগঠিত করতে পারে।